Diari Oficial de la Generalitat Valenciana


Sumari del DOGV 3065, del 27-08-1997 (1997/9714)

RESOLUCIÓ de 28 de juliol de 1997, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració entre la Conselleria de Cultura, Educació i Ciència i la Federació Espanyola d'Ortesistes Protesistes Empresaris i Professionals (FEDOP) per a la coordinació d'accions en la formació professional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3065

Data del DOGV
:   27-08-1997

Secció del DOGV
:   CONVENIS I ACTES - CONVENIS INTERADMINISTRATIUS

Número del document
:   1997/9714


Data del document
:   28-07-1997

Organisme emissor
:   Conselleria de Presidència

Tipus de document
:   Resolució

Anàlisi jurídica

RESOLUCIÓ de 28 de juliol de 1997, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració entre la Conselleria de Cultura, Educació i Ciència i la Federació Espanyola d'Ortesistes Protesistes Empresaris i Professionals (FEDOP) per a la coordinació d'accions en la formació professional.  
Subscrit, després de la tramitació prèvia reglamentària, entre la Conselleria de Cultura, Educació i Ciència i la Federació Espanyola d'Ortesistes Protesistes Empresaris i Professionals (FEDOP), el dia 6 de juny de 1997, un Acord Marc de col·laboració per a la coordinació d'accions en la formació professional, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0503/97, i que figura com a annex d'aquesta resolució.  
València, 28 de juliol de 1997.- La subsecretària del Secretariat del Govern i Relacions amb les Corts: Catalina Escuín Palop.  
Acord marc de col·laboració entre la Conselleria de Cultura, Educació i Ciència i la Federació Espanyola d'Ortesistes Protesistes Empresaris i Professionals (FEDOP) per a la coordinació d'accions en la formació professional.  
València, 6 de juny de 1997  
Reunits:  
D'una part, l'honorable Sr. conseller de Cultura, Educació i Ciència, Francisco Camps Ortiz, fent ús de les atribucions previstes en l'article 35 de la Llei 5/1983, de 30 de desembre, de Govern Valencià.  
I, d'altra, el president de la Federació Espanyola d'Ortesistes Protesistes Empresaris i Professionals (FEDOP), Ángel Casas Hernández, en representació d'aquesta entitat, segons l'autoritzen els seus estatuts i l'acord de la Junta Directiva.  
Manifesten:  
Que la implantació a la Comunitat Valenciana del nou sistema educatiu regulat en la LOGSE, i en particular la Formació Professional Específica, farà necessària una estreta col·laboració entre el món educatiu i el productiu.  
Que és una responsabilitat compartida pels sectors empresarials i professionals, així com per l'administració pública, aconseguir cada vegada millors nivells de qualificació professional dels futurs treballadors.  
Que la Unió Europea planteja reptes importants en el camp educatiu i del mercat de treball que només accions coordinades de distintes institucions permetran afrontar amb garantia.  
Amb aquest ampli sentit de col·laboració, s'estableix aquest acord marc de conformitat amb les següents:  
Clàusules  
Primera. Finalitat i objectiu  
La finalitat d'aquest acord marc és establir vies de col·laboració permanents i obertes que permeten la connexió de les entitats signants atenent els interessos comuns de les parts.   
L'objectiu que es pretén és obrir la possibilitat d'establir convenis singulars entre les parts firmants que permeten afrontar accions concretes sobre aspectes tals com:  
- Activitats d'assessorament tècnic i de gestió en la Formació Professional Específica.  
- Activitats de formació per mitjà de la realització de cursos i seminaris.  
- Intercanviar informació, documentació i accions de coordinació de biblioteques i fons documentals.  
- Canalitzar serveis a empreses.  
- Donar suport al cicle formatiu de Tècnic Superior en Ortoprotètica, en particular.  
- Accions en benefici del desenvolupament de les empreses del subsector sanitari ortoprotètic, els materials, els components i les tecnologies.  
Segona. De la Federació Espanyola d'Ortesistes Protesistes Empresaris i Professionals (FEDOP)  
La FEDOP realitzarà les accions que crega convenient davant de les seues empreses associades per a possibilitar que els alumnes de determinats ensenyaments de Formació Professional Específica puguen utilitzar, en determinades circumstàncies, instal·lacions i mitjans que, per les seus característiques, siguen propis del sistema productiu. Així mateix, assessorarà en la selecció dels professionals del món empresarial que hauran d'impartir les matèries que pels seus coneixements i d'acord amb la legislació s'indique (professores especialistes). La FEDOP també facilitarà la realització a les empreses de cursos de perfeccionament professional per a professors.  
Tercera. De la Conselleria de Cultura, Educació i Ciència  
La Conselleria de Cultura, Educació i Ciència participarà amb tècnics de la Direcció General d'Ordenació i Innovació Educativa i Política Lingüística en la definició i preparació de les activitats que es realitzen i promourà les accions docents que calguen. Facilitarà i afavorirà el desenvolupament d'activitats formatives establint processos que puguen permetre a experts del món laboral participar-hi, d'acord amb el marc legal que ho regule.  
Quarta. De la Comissió de seguiment  
Per tal d'acomplir els objectius i les obligacions derivats d'aquest acord marc, es crea una comissió que estarà constituïda per dos membres en representació de cada institució, designats pels sotasignants d'aquest acord marc, i presidida pel director general d'Ordenació i Innovació Educativa i Política Lingüística. La comissió de seguiment proposarà entre altres actuacions els convenis singulars que permeten el desenvolupament del que s'ha acordat ací.   
Cinquena. De la vigència i rescissió   
Aquest acord marc entrarà en vigor en el moment que se signe i tindrà una duració de dos anys, ampliable a períodes successius de dos anys per consentiment exprés d'ambdues parts. La denúncia d'aquest acord marc per qualsevol de les parts s'efectuarà amb una antelació mínima de dos mesos, abans de l'automàtica renovació d'aquest.  
Sisena. Del finançament   
Aquest acord marc no significarà cap despesa, ja que el seu objectiu és remarcar l'interés de les parts a establir unes vies de col·laboració que es traduïsquen en convenis específics de col·laboració de caràcter anual. Els compromisos que es puguen adquirir en aquests convenis singulars estaran supeditats a l'existència de crèdit en cada exercici econòmic.  
Setena. Jurisdicció  
Els convenis singulars que es puguen establir a l'empara d'aquest acord marc es regiran per les seues clàusules, i les parts se sotmetran, en cas de conflicte, als jutjats i tribunals de València amb renúncia expressa al seu fur, si en tenen.  
I com a prova de conformitat, signen en tres exemplars i a un sol efecte aquest acord, al lloc i en la data adés indicats.  
Per la Conselleria de Cultura, Educació i Ciència: Francisco Camps Ortiz.   
Per la Federació d'Ortesistes Protesistes Empresaris i Professionals: Ángel Cases Hernández.